**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΦΙΛΟΛΟΓΙΑΣ**

JOHN FISKE

**‘STRUCTURALIST THEORY AND APPLICATIONS’**

**ΕΠΙΜΕΛΕΙΑ:**

ΠΑΠΑΝΙΚΟΛΑΟΥ ΝΙΚΟΛΕΤΑ

ΡΑΠΤΗ ΔΗΜΗΤΡΑ

John Fiske: Γεννήθηκε το 1939 στη Βρετανία όπου και ολοκλήρωσε τις σπουδές του. Στη συνέχεια δίδαξε στο Πανεπιστήμιο Curtin της Δυτικής Αυστραλίας και σήμερα διδάσκει Επικοινωνία στο Πανεπιστήμιο του Wisconsin- Madison. Έχει κάνει εκτενείς μελέτες πάνω στη λαϊκή κουλτούρα κι έχει συγγράψει τα έργα: «Reading Television» (με τον John Hartley), «Introduction to Communication Studies», «Myths of Oz» (με τους Bob Hodge και Graeme Turner) και «Television Culture». Σήμερα διευθύνει το περιοδικό «Cultural Studies» και χαρακτηρίζει τον εαυτό του, εκτός των άλλων, μανιώδη καταναλωτή της λαϊκής κουλτούρας.

STRUCTURALIST THEORY AND APPLICATIONS

ΔΟΜΙΣΤΙΚΗ ΘΕΩΡΙΑ ΚΑΙ ΕΦΑΡΜΟΓΕΣ

Σημειωτική είναι μια μορφή του δομισμού που υποστηρίζει ότι η γνώση μας για τον κόσμο δεν πηγάζει από τον κόσμο αυτό καθ’ αυτό, αλλά από τις αντιληπτικές και γλωσσικές δομές του πολιτισμού μας. Στόχος του δομιστή είναι να ανακαλύψει αυτές τις δομές, μέσω των οποίων ο κάθε πολιτισμός αντιλαμβάνεται και κατανοεί τον κόσμο γύρω του. Ενώ ο δομισμός αποδέχεται την ύπαρξη μίας παγκόσμιας, εξωτερικής πραγματικότητας, απορρίπτει την άποψη ότι αυτή η πραγματικότητα είναι αντικειμενική, καθολική και μη πολιτισμικά καθορισμένη όσον αφορά την πρόσληψή της από τα ανθρώπινα πλάσματα.Ο δομισμός επομένως, επιχειρεί να ανακαλύψει το πώς οι άνθρωποι αντιλαμβάνονται τον κόσμο και όχι τι είναι και από τι αποτελείται ο κόσμος.

Ο Levi- Strauss, Γάλλος ανθρωπολόγος και πρωτοπόρος του δομισμού ως μεθόδου κατανόησης της ανθρώπινης κοινωνίας και πολιτισμού, ήταν εκείνος που διεύρυνε τη Σωσσυριανή θεωρία για τη γλώσσα, ως δομικό σύστημα σημείων, για να καλύψει όλες τις πολιτισμικές διαδικασίες, όπως η μαγειρική, η ένδυση, οι συγγενικές σχέσεις και ιδιαίτερα οι μύθοι και οι θρύλοι. Όλες αυτές αποτελούν τρόπους οργάνωσης και κατανόησης του πολιτισμικού και κοινωνικού μας περίγυρου. Κάθε πολιτισμός αντιλαμβάνεται τον κόσμο με ένα συγκεκριμένο τρόπο και ενώ αυτός ο τρόπος είναι πολιτισμικά καθορισμένος, η μέθοδος με την οποία δημιουργήθηκε είναι κοινή σε όλους τους πολιτισμούς. Έτσι και για τον Saussure, όλες οι γλώσσες είναι διαφορετικές. Τα λεξιλόγιά τους χωρίζουν τον κόσμο σε διαφορετικές κατηγορίες και οι συντάξεις τους διαμορφώνονται με ιδιαίτερους τρόπους. Όλες οι γλώσσες όμως μοιράζονται την ίδια παραδειγματική και συνταγματική δομή, μια δομή διαφορών κα συνδυασμών.

Categorization and binary oppositions

ΚΑΤΗΓΟΡΙΟΠΟΙΗΣΗ ΚΑΙ ΔΥΙΚΕΣ ΑΝΤΙΘΕΣΕΙΣ

Κεντρική θέση στο θεωρητικό οικοδόμημα του Levi- Straussκατέχει η δυαδική αντίστιξη, αυτό που ο ίδιος αποκάλεσε “binaryopposition”, ως καθολική, ταξινομική και οργανωτική αρχή της ανθρώπινης σκέψης σε ασυνείδητο επίπεδο. Τόσο τη γλώσσα, όσο και το σύνολο του πολιτισμού ως απόρροια της ανθρώπινης προσπάθειας για επικοινωνία, διέπει μια ασυνείδητη νοητική αρχή που προηγείται της ενσυνείδητης σκέψης και πράξης. Κάθε εκδήλωσή της, συγκροτείται από μια λανθάνουσα συστηματική δομή, η οποία προκειμένου να γίνει αντιληπτή, χρειάζεται να εμβαθύνει κανείς στην πρωτεύουσα λειτουργική αρχή του δυαδισμού. Ως δυαδική αντίθεση ορίζουμε ένα σύστημα δύο αλληλοεπηρεαζόμενων και αλληλοσχετιζόμενων κατηγοριών που στην τέλεια μορφή τους συνέχουν το σύμπαν, για παράδειγμα νερό- φωτιά, φως- σκοτάδι, άσπρο- μαύρο. Σε μια τέλεια δυαδική αντίθεση καθετί βρίσκεται είτε σε μια κατηγορία Α είτε σε μια κατηγορία Β. Αυτές οι κατηγορίες υπάρχουν μόνο σαν συνάρτηση της μιας με την άλλη, ενώ η ύπαρξη τους ως μεμονωμένες είναι αδύνατη.

Η δομή, δηλαδή οι σχέσεις των επιμέρους στοιχείων, λειτουργεί ως πυρήνας στο βάθος χωρίς να γίνεται αντιληπτή από τις αισθήσεις ή την εμπειρία. Αυτό που προσλαμβάνουμε είναι τα φαινόμενα, οι μορφές με τις οποίες εκδηλώνονται οι δομές.

Προχωρώντας την ανάλυσή του, ο Strauss υποστηρίζει ότι ο συνδυασμός των αντιθετικών κατηγοριών διέπει μεν και καθορίζει τον φυσικό κόσμο, προωθεί δε τη διασάφηση αφηρημένων εννοιών, γεγονότων και άλλων καρπών του πολιτισμού μας. Τη διαδικασία αυτή ονόμασε “Logicoftheconcrete” , λογική του συγκεκριμέ

Νερό βροχής Γλυκό νερό Γονιμότητα Ζωή

Θαλασσινό νερό Αλμυρό νερό Άγονο Θάνατος

*Η λογική του συγκεκριμένου*

Οι δυαδικές αντιθέσεις αποτελούν για τον Levi- Straussτονακρογωνιαίο λίθο της αντιληπτικής διαδικασίας. Η πίστη του σε αυτή τη διαδικασία έχει τις ρίζες της στη λειτουργία του ίδιου του εγκεφάλου, ο οποίος προωθεί δυικά μηνύματα στα κύτταρα τύπου On/Off. Κάτι τέτοιο φυσικά μας παραπέμπει στη λειτουργία των ηλεκτρονικών υπολογιστών και τους κώδικες μέσω των οποίων λαμβάνουν και εκτελούν εντολές.

ANOMALOUS CATEGORIES

ΑΝΩΜΑΛΕΣ ΚΑΤΗΓΟΡΙΕΣ

Ωστόσο, υπάρχουν κατηγορίες που δεν είναι ξεκάθαρες και δεν μπορούν να ενταχθούν ούτε στην κατηγορία Α μιας δυαδικής αντίθεσης, ούτε στη Β. Για παράδειγμα, μεταξύ των κατηγοριών ημέρας και νύχτας υπάρχει το σούρουπο ή και το ξημέρωμα. Τα στοιχεία αυτά λοιπόν αποτελούν μια *ανώμαλη κατηγορία.*

Οι ανώμαλες κατηγορίες:

* Δεν μπορούν να ενταχθούν στην κατηγορία Α ή Β μιας δυαδικής αντίθεσης, αλλά αντλούν ορισμένα στοιχεία και από τις δυο κατηγορίες, αλλοιώνοντας την καθαρότητα των συνόρων μεταξύ τους.
* Αυτή η ικανότητά τους να διαταράσσουν τις βασικές δομές ενός πολιτισμού, τις καθιστά αυτόματα συναισθηματικά συγκινησιακές, ικανές να προκαλέσουν στους ανθρώπους είτε αποστροφή είτε δέος, αντιμετωπίζοντάς τες αντίστοιχα ως tabooή ιερές.
* Προέρχονται από δυο πηγές: τη φύση και τον πολιτισμό.

Η φύση πολλές φορές αντιστέκεται στην κατηγοριοποίηση που προσπαθεί να της επιβάλλει ο άνθρωπος και δημιουργεί ανώμαλες κατηγορίες, τις λεγόμενες «φυσικές».

Οι «πολιτισμικές» κατηγορίες, δημιουργούνται από τους ανθρώπους με σκοπό να συμβιβάσουν τις δυο κατηγορίες μιας δυικής αντίθεσης, επειδή η διάσταση μεταξύ των δυο αντιθετικών κατηγοριών τους εξάρει συναισθηματικά προκαλώντας τους δέος.

Για παράδειγμα, πολυάριθμες μυθολογικές φιγούρες όπως οι λυκάνθρωποι, η Σφίγγα, οι κένταυροι, δημιουργήθηκαν από διάφορους πολιτισμούς ως μια γέφυρα μεταξύ των αντιθετικών κατηγοριών ανθρώπων- ζώων. Παρόμοια και τα φαντάσματα, ζόμπι και βαμπίρ για να ‘παντρέψουν’ τις κατηγορίες ζωντανών- νεκρών.

STRUCTURED REPETITION

ΔΟΜΗΜΕΝΗ ΕΠΑΝΑΛΗΨΗ

Ο Δομισμός αναζητά παράλληλες δομές που οργανώνουν με τον ίδιο τρόπο διαφορετικές πλευρές της πολιτισμικής μας ύπαρξης.

OΒρετανός κοινωνικός ανθρωπολόγος,Leach (1910-1989), εντοπίζει παράλληλες δομές στον τρόπο που αντιλαμβανόμαστε το περιβάλλον, καθώς και τη σχέση μας με τα ζώα και τους ανθρώπους. Επισημαίνει παράλληλες κατηγορίες, με παράλληλες ανωμαλίες ανάμεσά τους. Για να καταστεί κατανοητός, αναλύει τη σκέψη του με παραδείγματα από το φυσικό περιβάλλον. Κατηγοριοποιεί λοιπόν τη φύση σε ΣΠΙΤΙ/ ΓΕΙΤΟΝΙΑ/ ΑΓΡΙΑ ΦΥΣΗ. Οι άνθρωποι εντάσσονται παρόμοια σε ΟΙΚΟΓΕΝΕΙΑ/ ΦΥΛΗ- ΓΕΙΤΟΝΕΣ/ ΞΕΝΟΙ- ΑΛΛΟΕΘΝΕΙΣ και τα ζώα σε ΚΑΤΟΙΚΙΔΙΑ/ ΖΩΑ ΤΗΣ ΦΑΡΜΑΣ/ ΑΓΡΙΑ ΖΩΑ.

Σχηματικά:

|  |  |  |  |
| --- | --- | --- | --- |
|  | **Α ΚΑΤΗΓΟΡΙΑ** | **ΑΝΩΜΑΛΗ ΚΑΤΗΓΟΡΙΑ** | **Β ΚΑΤΗΓΟΡΙΑ** |
| **ΧΩΡΟΣ** | Σπίτι | Γειτονιά- Έθνος | Άγρια Φύση |
| **ΑΝΘΡΩΠΟΙ** | Οικογένεια | Φυλή- Γείτονες | Ξένοι |
| **ΖΩΑ** | Κατοικίδια | Ζώα της φάρμας | Άγρια Ζώα |

Η μεσαία στήλη λοιπόν αποτελεί την Ανώμαλη Κατηγορία, αφού τα στοιχεία που εμπεριέχει, αντλούν μεμονωμένα χαρακτηριστικά από τις κατηγορίες Α και Β χωρίς να εντάσσονται καθαρά σε μια από τις δυο. Ανάλογα την περίπτωση βέβαια συγκλίνουν περισσότερο σε μια από τις δυο. Για παράδειγμα, τα ζώα που ζουν μέσα στο σπίτι και δεν είναι ούτε κατοικίδια, ούτε ζώα της φάρμας, όπως τα ποντίκια, τα αποκαλούμε παράσιτα και η θέαση ή και μόνο το άκουσμά τους, είναι αποκρουστικά στους περισσότερους ανθρώπους. Αντίστοιχη κατηγορία για το ανθρώπινο γένος είναι εκείνη των συγγενών εξ’ αγχιστείας, όπως η φιγούρα της θετής μητέρας, η οποία δεν ανήκει ούτε στην οικογένεια ούτε στη φυλή, αλλά έχει χαρακτηριστικά και των δυο. Ο Leachκαταδεικνύει το πώς η φιγούρα της θετής μητέρας είναι τυπικά taboo, παραλληλίζοντας τον περιθωριακό χαρακτήρα αυτής της κατηγορίας, με την αντίστοιχη του ζωικού κόσμου, τα παράσιτα.

Στη συνέχεια, εντοπίζει δομικό παραλληλισμό μεταξύ της εδωδιμότητας κάποιων ζώων και της δυνατότητας για σύναψη γάμου μεταξύ συγκεκριμένων ανθρώπων. Συγκεκριμένα, τα κατοικίδια ζώα δεν προορίζονται προς βρώση και αντίστοιχα τα μέλη της οικογένειας δεν δύνανται να παντρευτούν μεταξύ τους. Ωστόσο, τα ζώα της φάρμας επιτρέπεται να φαγωθούν, καθώς και τα άγρια ζώα τρώγονται επίσης, αλλά σε ιδιαίτερες περιπτώσεις (γιορτές κλπ.), ενώ το κυνήγι τους εξουσιοδοτείται ορισμένες εποχές του χρόνου. Κατ’ αναλογία οι άνθρωποι παντρεύονται συνήθως άτομα της ίδιας φυλής ή του ευρύτερου κοινωνικού περιβάλλοντος, ενώ οι διαπολιτισμικοί γάμοι είναι πιο σπάνιοι.

Η παραπάνω ανάλυση αποτελεί ένα ακόμη τυπικό παράδειγμα της *λογικής του συγκεκριμένου*, όπου ο Leachμέσα από ειδικά παραδείγματα ανάλυσης του χώρου και των διαπροσωπικών σχέσεων, επεκτείνει τη σκέψη του σε ένα ανώτερο πιο αφηρημένο επίπεδο, εξηγώντας την εδωδιμότητα των ζώων και τη δυνατότητα σύναψης γάμου μεταξύ των ανθρώπων.

BOUNDARY RITUAL

ΤΟ ΤΥΠΙΚΟ ΤΗΣ ΜΕΤΑΒΑΣΗΣ

Οι δομικοί ανθρωπολόγοι ισχυρίζονται ότι η ζωτική σημασία των συνόρων των αντιθετικών κατηγοριών, έχει οδηγήσει τους πολιτισμούς στη δημιουργία ιεροτελεστιών προς διευκόλυνση της μετάβασης από τη μια κατηγορία στην άλλη. Σε γενικές γραμμές, η σημαντικότητα και το μέγεθος της τελετής βρίσκεται σε συνάρτηση της βαρύτητας που κατέχουν οι κατηγορίες στην καθημερινή ζωή. Όλες οι κοινωνίες διοργανώνουν τελετές για το πέρασμα μεταξύ ΖΩΗΣ και ΘΑΝΑΤΟΥ, είτε αυτό το πέρασμα συντελείται με γέννηση ή με θάνατο. Όμως, υπάρχουν και «τυπικά» για λιγότερο σημαντικές κατηγορίες, όπως οι διάφοροι χαιρετισμοί- αποχαιρετισμοί που μεταβαίνουν ανάμεσα στην ΠΑΡΟΥΣΙΑ ή την ΑΠΟΥΣΙΑ.

Αυτά τα περάσματα από τη μια κατηγορία στην άλλη, συχνά γίνονται με «ανώμαλες περιόδους», οι οποίες συμβάλλουν στην περισσότερο ομαλή μετάβαση στη νέα κατηγορία. Επί παραδείγματι, ο μήνας του μέλιτος, είναι ένα στάδιο μετάβασης από την εργένικη στην έγγαμη ζωή όπως και ο θρήνος πάνω από το φέρετρο του νεκρού, βοηθώντας τα άτομα να αποδεχτούν και να συμβιβαστούν με τη νέα κατάσταση στην οποία έχουν περιέλθει.

Παρόμοια τυπικά μετάβασης υπάρχουν και στην τηλεόραση. Οι τίτλοι αρχής και τέλους, τα σήματα του εκάστοτε σταθμού καθώς και το είδος του τίτλου της κάθε εκπομπής/ ταινίας, προδιαθέτουν τον τηλεθεατή για την κατηγορία της τηλεοπτικής εκπομπής που θα παρακολουθήσει.

Η επίδραση που έχουν στους τηλεθεατές τα τυπικά μετάβασης της τηλεόρασης, οδηγούν τους τηλεοπτικούς παραγωγούς στην εκμετάλλευση ή μη αυτής της επίδρασηςπροκειμένου να αυξήσουν τα οικονομικά τους οφέλη. Στη Βρετανία, είναι υποχρεωτικός ο διαχωρισμός των διαφημίσεων από τις τηλεοπτικές εκπομπές με μια μαύρη οθόνη ή κάποιο σύμβολο. Στις Ηνωμένες Πολιτείες αντίθετα, δεν υπάρχει τέτοιος κανονισμός με αποτέλεσμα οι διαφημίσεις να συγχέονται εύκολα με τα προγράμματα. Η τακτική που ακολουθεί η εκάστοτε χώρα υποδηλώνει εάν δίνει προτεραιότητα στον καταναλωτή/ θεατή ή στον διαφημιστή, αφού ο μεν σαφής διαχωρισμός των διαφημίσεων με τις εκπομπές ευνοεί τους πρώτους, η δε σύγχυσή των ορίων, τους δεύτερους.

NATURE AND CULTURE

ΦΥΣΗ ΚΑΙ ΠΟΛΙΤΙΣΜΟΣ

Ο L.Straussθεωρεί ότι ένα μεγάλο ζεύγος αντιθετικών κατηγοριών το οποίο προσπαθεί να κατανοήσει ο άνθρωπος είναι αυτό της φύσης και του πολιτισμού. Η φύση είναι μια αέναη πραγματικότητα, υφιστάμενη πριν από οποιοδήποτε πολιτισμικό στοιχείο. Ο πολιτισμός είναι ανθρώπινο κατασκεύασμα μέσω του οποίου γίνεται προσπάθεια να κατανοήσουμε τη φύση και τον κόσμο γύρω μας.

Μια μεγάλη σύγχυση που δημιουργείται είναι σχετικά με τους όρους «φύση» και «φυσικός». Οι πολιτισμοί αρχικά προσπαθούν να ξεφύγουν από τη φύση και να εξελιχθούν, προάγοντας την δική τους ιδιαίτερη ταυτότητα. Στη συνέχεια όμως για να νομιμοποιηθούν συγκρίνονται με τη φύση και αποκαλούν τα προϊόντα τους «φυσικά». Καταλήγουμε λοιπόν ότι ο όρος «φυσικός» είναι πολιτισμικό κατασκεύασμα, ενώ η «φύση» αποτελεί την ατόφια προ-πολιτισμική πραγματικότητα.

Ο L.Straussστο βιβλίο του Therawandthecooked (1969) υπογραμμίζει τη σημαντικότητα μαγειρέματος του φαγητού ως πολιτισμική διεργασία που επιτυγχάνει τη μετάβαση από τη φύση (ωμό φαγητό) στον πολιτισμό (μαγειρεμένο). Κάθε κοινωνία χωρίζει τα προϊόντα της φύσης σε εδώδιμα ή μη, τοποθετώντας στην κάθε κατηγορία διαφορετικά στοιχεία, συνδεδεμένα με την πολιτισμική της παράδοση. Το ανθρώπινο στομάχι είναι κατασκευασμένο για να χωνεύει σχεδόν τα πάντα, ωστόσο κάθε λαός ακολουθεί τις δικές του πολιτισμικά προσανατολισμένες διατροφικές συνήθειες.Η μεταμόρφωση της φύσης σε κουλτούρα γίνεται μέσω της διαδικασίας του μαγειρέματος. Το μαγείρεμα είναι κοινωνικό κατασκεύασμα και όχι τεχνική αναγκαιότητα.

Ο Straussεπίσης μελετά τον τρόπο μαγειρέματος του φαγητού (βραστό, τηγανιτό, ψητό στο φούρνο, ψητό στα κάρβουνα) συνδέοντάς τον με τις περιστάσεις στις οποίες καταναλώνεται. Συγκεκριμένα αναφέρει πως το βράσιμο ή το τηγάνισμα, χάριν της χρήσης νερού ή λαδιού αντίστοιχα, τροποποιούν το φαγητό ποιοτικά και ποσοτικά, ενώ το ψήσιμο επειδή δεν χρειάζεται πρόσθετα υλικά δεν αλλοιώνει σε μεγάλο βαθμό την εμφάνισή του φαγητού. Καταλήγει στο ότι ο βαθμός τροποποίησης και αλλοίωσης του παραγόμενου φαγητού μέσω του μαγειρέματος, λειτουργεί αξιολογικά προσδίδοντας ή αφαιρώντας του κοινωνικό στάτους.

THE STRUCTURE OF MYTH

Η ΔΟΜΗ ΤΟΥ ΜΥΘΟΥ

Ο μύθος είναι μια ιστορία που διαφοροποιείται από τόπο σε τόπο, αλλά στηρίζεται σε μια βαθεία δομή αντιθετικών δυαδικών εννοιών που απασχολούν την κοινωνία μέσα στην οποία αναπτύσσεται. Οι μύθοι που ασκούν την μεγαλύτερη επιρροή είναι εκείνοι που πραγματεύονται εκείνα τα προβλήματα που απασχολούν περισσότερο τους ανθρώπους. Λειτουργούν εφησυχαστικά δίχως να λύνουν τα προβλήματα, αλλά δείχνοντάς τους έναν φανταστικό τρόπο να συνυπάρχουν με αυτά αντιμετωπίζοντάς τα.

Ο Levi-Straussπροτείνει την άποψη ότι «ο μύθος είναι δομημένος ως γλώσσα», υποστηρίζοντας την άποψη ότι η εμπειρία των γλωσσολόγων μπορεί να μας βοηθήσει να αναπτύξουμε μια βελτιωμένη μέθοδο κατανόησής του. Επηρεασμένος από την θεωρία του Saussure, αναφέρει ότι ο μύθος στη βαθεία δομή του κατέχει τη θέση της langueκαι οι διαφοροποιήσεις του τη θέση των parole. Έτσι ο ερευνητής μελετά τις διάφορες εκδοχές του μύθου προκειμένου να ανακαλύψει τη βαθεία δομή του.

Επιπρόσθετα, ο Straussπαραλληλίζει την ανάλυση των μύθων με εκείνη των ονείρων όπως διατυπώθηκε από τον Freud. Δηλαδή, όπως το άτομο που ονειρεύεται, αντιμετωπίζει τα όνειρά του εντελώς επιφανειακά χωρίς να κατανοεί τα μηνύματα του υποσυνείδητού του, έτσι και στους μύθους οι άνθρωποι δεν αντιλαμβάνονται τα υποβόσκοντα νοήματα που προσπαθεί να στείλει το πολιτισμικό υποσυνείδητό τους μέσα απ’ αυτούς.

THE STRUCTURE OF MASS CULTURE

Η ΔΟΜΗ ΤΗΣ ΜΑΖΙΚΗΣ ΚΟΥΛΤΟΥΡΑΣ

Στις βιομηχανοποιημένες κοινωνίες, τα μέσα μαζικής ενημέρωσης πραγματώνουν ένα ρόλο παρόμοιο με εκείνον του μύθου, όπως εμφανίστηκε στις φυλετικές κοινωνίες.

Έτσι, οι θεωρίες του L.Straussμπορούν να προσαρμοστούν στα σημερινά επικοινωνιακά δεδομένα προσφέροντας μερική ή ολική ανάλυσή τους. Επομένως, τα επεισόδια μιας τηλεοπτικής σειράς μπορούν να ιδωθούν ως «parole» (ομιλία), ενώ η σειρά ως ολότητα αποτελεί τη βαθεία δομή, «langue» (λόγος).

Συνεχίζοντας την ανάλυση, πολλά κινηματογραφικά έργα τύπου «western», αποτελούν διαφορετικές εκδοχές ενός κεντρικού μύθου και μοιράζονται μια κοινή βαθεία δομή που έχει τη βάση της σε δυο αντιτιθέμενες έννοιες: ΚΑΛΟ/ ΚΑΚΟ. Μπορεί κάθε φορά να αλλάζουν τα δεδομένα, οι πρωταγωνιστές, ο τόπος που εκτυλίσσεται η ιστορία, ωστόσο αυτό το αντιθετικός ζεύγος είναι τα θεμέλια πάνω στα οποία οικοδομείται η εκάστοτε ιστορία. Είναι ακριβώς ο ίδιος τρόπος μέσω του οποίουο λόγος «langue» μπορεί να παράγει άπειρο αριθμό ομιλιών «parole».

1Η ΕΦΑΡΜΟΓΗ:

ΑΝΑΛΥΣΗ ΤΟΥ ΜΥΘΟΥ ΤΟΥ ΟΙΔΙΠΟΔΑ ΣΥΜΦΩΝΑ ΜΕ ΤΗ ΔΟΜΙΣΤΙΚΗ ΘΕΩΡΙΑ:

Ο αρχαιοελληνικός μύθος του Οιδίποδα είναι ιδιαίτερα προσφιλής και γνωστός σε όλους μας, ωστόσο μια σύντομη περίληψη της ιστορίας του θα διευκόλυνε τον ακροατή/ αναγνώστη για την επικείμενη ανάλυσή του.

*Ο Λάιος, βασιλιάς της*[*Θήβας*](https://el.wikipedia.org/wiki/%CE%91%CF%81%CF%87%CE%B1%CE%AF%CE%B1_%CE%98%CE%AE%CE%B2%CE%B1)*, είχε πάρει χρησμό πως το παιδί που θα γεννούσε με την*[*Ιοκάστη*](https://el.wikipedia.org/wiki/%CE%99%CE%BF%CE%BA%CE%AC%CF%83%CF%84%CE%B7)*θα σκότωνε τον πατέρα του και θα παντρευόταν τη μητέρα του. Έτσι, όταν ο γιος τους γεννήθηκε, τρύπησαν τα πόδια του και τον άφησαν έκθετο στον*[*Κιθαιρώνα*](https://el.wikipedia.org/wiki/%CE%9A%CE%B9%CE%B8%CE%B1%CE%B9%CF%81%CF%8E%CE%BD%CE%B1%CF%82)*. Κάποιος βοσκός βρήκε το βρέφος, το έσωσε και το έδωσε σε άλλο βοσκό, που το παρέδωσε στον αφέντη του, τον βασιλιά της Κορίνθου. Αυτός το μεγάλωσε σαν παιδί του. Όταν ο Οιδίπους μεγάλωσε, αμφιβάλλοντας για την καταγωγή του, πήγε στο μαντείο των Δελφών, όπου πληροφορήθηκε πως υπήρχε χρησμός σύμφωνα με τον οποίο έμελλε να σκοτώσει τον πατέρα του και να παντρευτεί τη μητέρα του. Θέλοντας να αποφύγει την πραγματοποίηση του φοβερού αυτού χρησμού, δεν επέστρεψε στην Κόρινθο και σ' εκείνους που θεωρούσε γονείς του. Στον δρόμο του όμως συνάντησε και αμυνόμενος σκότωσε τον Λάιο, αγνοώντας πως είναι πατέρας του. Όταν έφτασε στην Θήβα, έλυσε το*[*αίνιγμα της Σφίγγας*](https://el.wikipedia.org/w/index.php?title=%CE%91%CE%AF%CE%BD%CE%B9%CE%B3%CE%BC%CE%B1_%CF%84%CE%B7%CF%82_%CE%A3%CF%86%CE%AF%CE%B3%CE%B3%CE%B1%CF%82&action=edit&redlink=1)*και κέρδισε τη βασιλεία της πόλεως, παίρνοντας την Ιοκάστη γυναίκα του και αποκτώντας μαζί της τέσσερα παιδιά. Την Θήβα έπληξε όμως φοβερός λοιμός, υπεύθυνος για τον οποίο είναι ο δολοφόνος του Λαΐου. Ο Οιδίπους αναλαμβάνει να τον βρει και να σώσει την πόλη. Στην πορεία αναζήτησης του δολοφόνου, ο ήρωας ανακαλύπτει ποιος είναι πραγματικά ο ίδιος. Όχι μόνο είναι ο φονέας του προηγούμενου βασιλιά της Θήβας, αλλά και δολοφόνος του πατέρα του και σύζυγος της μητέρας του. Ύστερα από την αποκάλυψη της τραγικής αλήθειας, η Ιοκάστη απαγχονίζεται και ο Οιδίπους αυτοτυφλώνεται, εκλιπαρώντας για εξορία και ανησυχώντας για την τύχη των παιδιών του.*

Ο μύθος συγκροτείται από δύο ζεύγη αντιθετικών εννοιών.

Αρχικά εντοπίζουμε τα δυο ακόλουθα *μυθήματα:*

**«Ο Οιδίποδας σκοτώνει τον πατέρα του».**

**«Ο Οιδίποδας παντρεύεται τη μητέρα του».**

Στη συγκεκριμένη περίπτωση το μύθημα «ο Οιδίποδας σκοτώνει τον πατέρα του», ανήκει σε μια τάξη συμβάντων που οδηγούν στην ***«υποβάθμιση των εξ’ αίματος συγγενικών σχέσεων».***

Αντίθετα, το μύθημα «ο Οιδίποδας παντρεύεται τη μητέρα του», αφορά στην ***«αναβάθμιση των εξ’ αίματος συγγενικών σχέσεων».***

Ένα ακόμη ζεύγος δυαδικών αντιθέσεων που εντοπίζει ο L.Strauss στο μύθο, είναι σχετικό με την καταγωγή των ανθρώπων και τις συγγενικές σχέσεις, αναφερόμενος από τη μια στους αυτόχθονες (οι γεννημένοι εκ της γης) και από την άλλη στους ανθρώπους που προέρχονται από τη σύζευξη ανδρός και γυναικός.

2Η ΕΦΑΡΜΟΓΗ:

Σύμφωνα με τον L.Strauss, οι ταινίες western είναι παραλλαγές του ίδιου μύθου, αφού ακολουθούν την ίδια δομή δυαδικών αντιθέσεων. Επιχειρήσαμε λοιπόν την ανάλυση ενός Western, με σκοπό να εντοπίσουμε τα αντιθετικά ζεύγη, που στην πραγματικότητα διέπουν όλες τις ταινίες αυτής της κατηγορίας.

Επιλέξαμετηνταινία*Afistfulofdollars* (*Για μια χούφτα δολάρια*), ιταλοαμερικανική παραγωγή του 1964.

Η πρώτη σκηνή δείχνει έναν ξένο να φτάνει σε μια απομακρυσμένη πόλη στα σύνορα του Μεξικού, ονόματιSanMiguel. Κατευθείαν βρίσκεται αντιμέτωπος με ένα περιστατικό χαρακτηριστικό της σκληρότητας των ντόπιων, καθώς ένα παιδάκι προσπαθεί να φτάσει στο αντικρινό υποστατικό που βρίσκεται κλεισμένη η μητέρα του, ενώ τρεις ένοπλοι άντρες βγαίνουν από το σπίτι με σκοπό να το διώξουν πυροβολώντας στον αέρα για εκφοβισμό. Στη συνέχεια, ο ξένος περιπλανώμενος στην πόλη συγκεντρώνει τα εχθρικά βλέμματα των κατοίκων και γνωρίζει έναν ιδιοκτήτη σαλούν, ο οποίος του δίνει πληροφορίες σχετικά με την περιοχή, αναφέροντάς του την ασίγαστη έχθρα δυο αντίπαλων οικογενειών που προσπαθούν να κυριαρχήσουν στον τόπο. Βγαίνοντας από το σαλούν, εμπλέκεται σε ένοπλη σύρραξη με μερικούς ντόπιους, οι οποίοι του καθιστούν σαφές ότι πρέπει να εγκαταλείψει άμεσα την πόλη τους. Στην πορεία της ιστορίας βλέπουμε τον κεντρικό ήρωα να προσεγγίζειτις οικογένειες, προσφέροντας κρυφά τη βοήθειά του και στις δυο, με το αζημίωτο βέβαια. Η συνέχεια της ιστορίας είναι γεμάτη από σκηνές δράσης, ίντριγκες, απαγωγές και φόνους, λήγει όμως αίσια, αφού αποκαθίσταται η τάξη και η δικαιοσύνη και ο θεατής δε μένει με ερωτηματικά ή ανεκπλήρωτες προσδοκίες.

Ήδη από τα πρώτα λεπτά του έργου αντιλαμβανόμαστε τις δυαδικές αντιθέσεις που συνέχουν την ιστορία, καθώς και τη γενιά των ταινιών western γενικότερα. Οι αρχικές σκηνές δίνουν αμέσως έμφαση στην αντίθεση μεταξύ υποστατικού- υπαίθρου, γυναικών- αντρών, ντόπιων- ξένων και πιο αφαιρετικά, μεταξύ ανεπτυγμένης Ανατολής και ωμής Δύσης. Έκδηλο είναι το δίπολο ανθρωπιάς- εχθρότητας, μισαλλοδοξίας- συγκατάβασης, έννομης τάξης- αναρχίας, καλού- κακού, ζωής- θανάτου αλλά και το πιο προβληματικό που ξενίζει ίσως το σύγχρονο θεατή, θηλυκότητας- ανδρισμού.Φυσικά, στη βαθύτερη δομή δεσπόζει εμβληματικά το δίπολο φύση- πολιτισμός. Τα μηνύματα που προκύπτουν μέσω των παραπάνω αντιθέσεων σχετίζονται με μια κοινωνία έντονα πατριαρχική, καπιταλιστική, εθνικιστική και πολιτικά επεκτατική, που αντιμετωπίζει τη φύση ως ένα άγριο προϊόν που πρέπει να εξευγενιστεί και κατά συνέπεια να αξιοποιηθεί στο έπακρο.

*Σχηματικά:*

**Οικία : Ύπαιθρος**

**Οικογένεια : Άτομο**

**Ντόπιοι : Ξένοι**

**Άντρας : Γυναίκα**

**Έννομη τάξη : Αναρχία**

**Ειρήνη : Πόλεμος**

**Πολιτισμός : Αγριότητα**

**Θηλυκότητα : Ανδρισμός**

**Πρόοδος : Στασιμότητα**

**ΑΝΑΤΟΛΗ : ΔΥΣΗ**

**Ανθρωπιά : Σκληρότητα**

**Ασφάλεια : Κίνδυνος**

**Ζωή : Θάνατος**

**Καλό : Κακό**

**ΦΥΣΗ : ΠΟΛΙΤΙΣΜΟΣ**

Η δομή είναι χωρισμένη σε τρία επίπεδα. Το πρώτο επίπεδο είναι το συγκεκριμένο, αφού αποτελείται από στοιχεία που εμφανίζονται ως έχουν στην ιστορία. Το δεύτερο, εμπεριέχει αξίες σχετικές με τον ρατσισμό, την πατριαρχία και τον καπιταλισμό που ανέκυψαν αφαιρετικά από τις κατηγορίες του πρώτου επιπέδου. Σε αυτό το δεύτερο γκρουπ, οι αντιθέσεις ορίζουν ουσιαστικά τις δυο μεγάλες κατηγορίες που χωρίζεται η Αμερική, δηλαδή Ανατολική και Δυτική. Τέλος, το τρίτο επίπεδο περιλαμβάνει αξίες που ανήκουν στο ευρύτερο, καθολικό, φυσικό αξιακό σύστημα, του Καλού και του Κακού.

Ιδιαίτερα ενδιαφέρων είναι ο ρόλος του κεντρικού πρωταγωνιστή (ClintEastwood). Ο πρωταγωνιστής μας κατατάσσεται μάλλον σε ανώμαλη κατηγορία, που όπως προαναφέραμε βρίσκεται ανάμεσα στις δυο αντιθετικές κατηγορίες, καθώς ενσαρκώνει χαρακτηριστικά και από τις δυο πλευρές της δομής. Είναι ο άνθρωπος που έρχεται από την ύπαιθρο στην αρχή της ταινίας και στο τέλος καταλήγει να επιστρέφει σε αυτήν. Ταλαντεύεται ανάμεσα στον πολιτισμό και την αγριότητα, το καλό και το κακό. Αφενός προσπαθεί να δρα μοιράζοντας δικαιοσύνη και αφετέρου εξαπατά προκειμένου να πετύχει τους σκοπούς του. Από τη μια παρουσιάζεται ως σωτήρας, από την άλλη ως τιμωρός.Ισορροπεί ανάμεσα στην αντίφαση φύσης και πολιτισμού, τα οποία αν και ασυμβίβαστα, ενσαρκώνει με τρόπο άμεσα σχετιζόμενο με το κοινωνικοπολιτισμικό πλαίσιο της εποχής παραγωγής της ταινίας.

Για να γίνει αυτό κατανοητό, αρκεί να συγκρίνουμε τα χαρακτηριστικά των ηρώων των ταινιών western των δεκαετιών ’50 και ’60, με τους κυνικούς ήρωες που δημιουργούνταν τις επόμενες δεκαετίες. Η αλλαγή αυτή οφείλεται στην γενικότερη μεταστροφή της αντίληψης των κοινωνιών ως προς την πρόοδο, τον καπιταλισμό, τον ιμπεριαλισμό και τις ηθικές αξίες του καλού και του κακού.

**ΒΙΒΛΙΟΓΡΑΦΙΑ:**

ΑΥΤΟΤΕΛΕΙΣ ΕΚΔΟΣΕΙΣ:

FISKE J. 1990: Introduction to communication studies (Routledge).

ΜΠΑΜΠΙΝΙΩΤΗΣ Γ. 1998: Θεωρητική Γλωσσολογία (Αθήνα).

ROBINS R. H. 1989: Σύντομη Ιστορία της Γλωσσολογίας (Νεφέλη).

ΠΗΓΕΣ ΑΠΟ ΤΟ ΔΙΑΔΙΚΤΥΟ:

Strauss L. The Structural Study of Myth. Available at <http://culturalstudiesnow.blogspot.gr/2012/04/claude-levi-strauss-structural-study-of_140.html>